[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000003", "text": "Peipsimaa kuulsad sibulad. Foto: "}, {"text_idx": "#000004", "text": "Peakorraldaja Hannes Soosaar ma\u0308rkis, et juba mo\u0308o\u0308dunud aastal toimunud Peipsi Romantika festivali ajal tekkis idee su\u0308ndmus traditsiooniks muuta. \u201eTore oli kuulda positiivset tagasisidet nii artistide valiku kui ka kogu korralduse osas,\u201c ma\u0308rkis ta."}, {"text_idx": "#000005", "text": "\u201eJo\u0303gevamaa kultuurikollektiivid esinevad Peipsi Romantikal ta\u0308navu esmakordselt. Esimesel pa\u0308eval ro\u0303o\u0303mustavad oma tantsudega kontserdiku\u0308lastajaid tantsuru\u0308hm \u201eNii ja Naa\u201c Po\u0303ltsamaalt, teisel pa\u0308eval segaru\u0308hm \u201eKaaratsim\u201c Jo\u0303gevalt. See on mo\u0303lemale osapoolele kasulik. Isetegevuslased saavad esinemiskogemust juurde, festivali ku\u0308lastajad aga nautida heal tasemel tantsunumbreid. Seda ideed tahame ka ja\u0308rgmistel aastatel rakendada. Kutseliste esinejate valikus on alati ta\u0308htsal kohal, kuidas need artistid ja nende repertuaar sobivad Peipsi a\u0308a\u0308rde. U\u0308htlasi on ta\u0308htis, et romantilist o\u0303hkkonda saaksid nautida erinevas vanuses inimesed,\u201d ra\u0308a\u0308kis Soosaar. Loe edasi: Kasepa\u0308a\u0308 kutsub romantilisele muusikaseiklusele"}, {"text_idx": "#000006", "text": "Sibulatee alustab oma suvist hooaega"}, {"text_idx": "#000008", "text": "Sibulatee on talveunest a\u0308rganud, kohalikud turismiettevo\u0303tjad teevad suviseid plaane ning samuti on o\u0303ites Sibulateel asuv Eesti ainuke nartsisside looduslik kasvuala. Suvise hooaja ettevalmistuseks ootavad laupa\u0308eval talgulisi nii suvel uksed avav Voronja galerii kui juba aastaku\u0308mneid tegutsenud Liivi muuseum. Ka\u0308ed saab ku\u0308lge panna ka Alatskivil: lossi park ning Sepikoja trahteri u\u0308mbrus saavad laupa\u0308eval kindlasti kaunimaks."}, {"text_idx": "#000010", "text": "Ko\u0303ik soovijad saavad end kirja panna Sibulatee talgutele talgulehel teemeara.ee. Lisainfo Sibulatee hooaja avamise kohta "}, {"text_idx": "#000011", "text": "Kallaste Noortekeskuse eestvedamisel korraldatakse 16. juulil Kallastel Peipsi Rock Fest 2011. Et rokipidu toimub juba viiendat korda, oodatakse lavale nii vanu tegijaid, kui ka uusi ba\u0308nde."}, {"text_idx": "#000013", "text": "Kallaste Noortekeskuse neiud kostitavad festivali ajal ko\u0303iki tasuta traditsioonilise rokk-harts\u030cooga. Telgid soovitavad korraldajad kaasa vo\u0303tta, sest need saab u\u0308les panna otse festivali alal. Kes kardab, et tal rokkides palav vo\u0303ib hakata, sellele kinnitavad korraldajad, et festivali la\u0308heduses on vo\u0303imalik end vees jahutamas ka\u0308ia ja muusikat lausa vees olles nautida. Pilet festivalile maksab neli eurot."}, {"text_idx": "#000015", "text": "La\u0308hemat infot rokipeo kohta vo\u0303ib leida facebook`i kodulehelt."}, {"text_idx": "#000016", "text": "17. juunil kell 15 avatakse Jo\u0303gevamaal Kasepa\u0308a\u0308 vallas Tiheda vanas koolimajas na\u0308itus \u201cSamovarid ja vanausulised\u201d."}, {"text_idx": "#000017", "text": "Na\u0308itusel \u201eSamovarid ja vanausulised\u201c on va\u0308ljapanek paljudest erinevatest samovaridest. Kollektsioonis on u\u0308le 50 samovari, mis on pa\u0308rit erinevatest ajastutest, maadest, need on erineva kuju ja erinevate ku\u0308tteviisidega. Ko\u0303ige vanem samovar on aastast 1810. Samovare ta\u0308iendavad erisugused klaasihoidjad (podstakannikud), mida on u\u0308le 100 eksemplari. Seintel on u\u0308lespanek vanausuliste fotodest, mille autoriteks on Annika Haas ja Birgit Pu\u0308ve."}, {"text_idx": "#000018", "text": "Na\u0308itusel on ka va\u0308ljapanek vanausuliste traditsioonilistest esemetest, nagu teejoomise juurde kuuluv, riietus, mo\u0308o\u0308bel, kirikutarvikud, ikoonid, ikonostaas, lampada, lestovkad, podrusnikud jne. Avatud on ka selleteemaliste suveniiride ja ka\u0308sito\u0308o\u0308 mu\u0308u\u0308k. Kaubama\u0308rk Varvara Gourmet pakub mu\u0308u\u0308giks palju uudseid tooteid, nagu sigurileib, sigurimesi, sibulamoos, kulits\u030c, vanausuliste maius erinevate lisanditega, vanausuliste tee, kuivatatud sibul, kuivatatud seened, hoidised jne. Na\u0308ituse avamisel\ntoimub Varvara Gourmet toodete degusteerimine."}, {"text_idx": "#000022", "text": "Juba ammustest aegadest on ko\u0303nepruugis Mustveed nimetatud Peipsi pealinnaks. To\u0303si, on tehtud mitmeid algatusi, kuid tegudeni pole jo\u0303utud."}, {"text_idx": "#000024", "text": "Peipsi a\u0308a\u0308res esitletakse homme raamatut vanausulistest"}, {"text_idx": "#000025", "text": "Esimese vene vanausulisi ka\u0308sitleva raamatu \u201cPEIPSI VEEREL. Vanausulised kutsuvad lauda\u201d esitlus leiab aset Peipsi a\u0308a\u0308res Vana-Kasepa\u0308a\u0308l galeriis AmbulARToorium laupa\u0308eval, 23. aprillil kell 15."}, {"text_idx": "#000026", "text": "Vanausuliste ajalugu, elulaadi ning va\u0308ikest sissevaadet suletud kogukonna ko\u0308o\u0308ki ka\u0308sitlevat raamatut esitletakse kohalikele esimest korda nende endi keskkonnas."}, {"text_idx": "#000028", "text": "Homme on Kallastel Karakatitsa festival"}, {"text_idx": "#000029", "text": "Juba homme, 19. veebruaril, toimub Eesti va\u0308ikseimas linnas Kallastel talve meeldeja\u0308a\u0308vaim festival \u2013 Karakatitsa 2011."}, {"text_idx": "#000031", "text": "Peipsia\u0308a\u0308rsed vallad vo\u0303istlevad sel aastal Va\u0308rskas"}, {"text_idx": "#000034", "text": "Pu\u0308hapa\u0308eval, 12. septembril kell 12.00 on ko\u0303ik huvilised oodatud Kolkjasse Peipsimaa ku\u0308lastuskeskusesse suurele sibulapeole."}, {"text_idx": "#000035", "text": "Aime Gu\u0308sson ja Kairi Villemson MTU\u0308st Piiri Peal soovitavad kohale tulla oma sibulate, sibulapatsi vo\u0303i sibulatoiduga. Viimast vo\u0303ib valmistada ka koha peal, kuid sel juhul tuleks oma tulekust teada anda hiljemalt 9. septembriks, eriti kui vajatakse lo\u0303kketuld, elektrit vms."}, {"text_idx": "#000036", "text": "Peipsi sibul o\u0303itseb. Foto: "}, {"text_idx": "#000037", "text": "Peol valitakse \u201eSibul 2010\u201c \u2013 kandidaatide puhul hinnatakse maitset ja sibulapatsi va\u0308ljana\u0308gemist. Veel vestetakse mitmes keeles sibulamuinasjutte ja loetakse sibulaluuletusi, tehakse koos erinevate rahvaste sibularoogasid ja maitstakse kohalikke ho\u0303rgutisi, ra\u0308a\u0308gitakse sibulast maailma kultuuriloos, vaadatakse Cipollino multikaid, avatakse kunstina\u0308itus \u201eMeie \u2013 sibulad\u201c. MTU\u0308 Piiri Peal tutvustab Peipsimaa meistrite projekti. Pidu saab teoks iga ilmaga."}, {"text_idx": "#000038", "text": "Peo korraldab Kolkja ku\u0308laselts ja see on projekti \u201cSaame koos Peipsimaa meistriteks!\u201d avau\u0308ritus. Projekti ka\u0308igus koolitatakse Peipsi piirkonna vabau\u0308henduste (MTU\u0308de) huvilisi ja liikmeid. Algust tehakse giidide koolitusega eesma\u0308rgiga aidata kohalikel inimestel to\u0308o\u0308tada omakandi giidina ja seela\u0308bi elatist teenida."}, {"text_idx": "#000039", "text": "2011. aastal algavad ka\u0308sito\u0308o\u0308huvilistele tootearenduskoolitused, kus o\u0303petatakse oma to\u0308o\u0308dega eristuma ning tegema piirkondlikku (nt Torma, Kodavere, Iisaku, vanausuliste jne) traditsioonilist ka\u0308sito\u0308o\u0308d ta\u0308napa\u0308evases vo\u0303tmes."}, {"text_idx": "#000040", "text": "Projektis on oodatud osalema Peipsimaa inimesed, kes tahavad o\u0303ppida juurde uusi teadmisi ja neid rakendada tulu teenimiseks. U\u0308hineda vo\u0303ivad eestlased, venelased, ukrainlased, juudid, setud, valgevenelased, la\u0308tlased, poolakad, soomlased, hispaanlased ja ko\u0303ik teised, kes Peipsimaal elavad. Usu- ja vanusepiiranguid pole. Eriti on oodatud inimesed, kes ei oma Eesti kodaniku passi. Ko\u0303ik koolitused ja tegevused on osalejatele tasuta."}]